แนวโน้มหุ้นอยู่ในทิศทางแกว่งตัว
นักวิเคราะห์ฯเผยตลาดหุ้นไทยเช้านี้ยังอยู่ในทิศทางแกว่งตัว แต่มีลุ้นรีบาวน์ได้บ้างตามตลาดภูมิภาค
29 มี.ค. 2556

นักวิเคราะห์ฯเผยตลาดหุ้นไทยเช้านี้ยังอยู่ในทิศทางแกว่งตัว แต่มีลุ้นรีบาวน์ได้บ้างตามตลาดภูมิภาค
นายเจริญ เอี่ยมพัฒนธรรม ผู้อำนวยการฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้คาดว่าจะอยู่ในทิศทางที่แกว่งตัว แต่ก็ยังมีโอกาสที่จะรีบาวน์ได้บ้าง โดยตลาดหุ้นอื่นในภูมิภาคเอเชียเช้านี้ส่วนใหญ่จะปรับตัวขึ้นเล็กน้อยตามดาวโจนส์ แต่ก็มีหลายตลาดในภูมิภาคปิดทำการวันนี้ อย่างเช่นตลาดฮั่งเส็ง 
อย่างไรก็ดี นักลงทุนควรจับตาปัจจัยการเมืองในประเทศอย่างใกล้ชิด ทั้งนี้ การจะปิดงบบัญชีมองว่าน่าจะช่วยหนุนตลาดฯได้บ้าง พร้อมมองดัชนีฯไม่ควรต่ำกว่าแนวรับที่ 1,542 จุด ส่วนแนวต้านให้ไว้ที่ 1,562 จุด